


Doložka vybraných vplyvov

	1. Základné údaje

	Názov materiálu

	Zmena Operačného programu Kvalita životného prostredia (verzia 7)
[bookmark: _GoBack]

	Predkladateľ (a spolupredkladateľ)

	Ministerstvo životného prostredia Slovenskej republiky


	Charakter predkladaného materiálu
	☒	Materiál nelegislatívnej povahy

	
	☐	Materiál legislatívnej povahy

	
	☐	Transpozícia práva EÚ

	


	Termín začiatku a ukončenia PPK
	04. 06. 2018
11. 06. 2018

	Predpokladaný termín predloženia na MPK*
	12. 06. 2018

	Predpokladaný termín predloženia na rokovanie vlády SR*
	27. 06. 2018

	

	2. Definovanie problému

	Materiál „Zmena Operačného programu Kvalita životného prostredia (verzia 7)“ sa predkladá za účelom úpravy čiastkových cieľov vybraných ukazovateľov výkonnostného rámca v prioritných osiach 1, 2, 3 a 4, taktiež za účelom presunu časti disponibilných zdrojov z prioritnej osi (PO) 2  do PO 1, ako aj za účelom úpravy finančného plánu v PO 3. 
Úprava čiastkových cieľov vybraných ukazovateľov výkonnostného rámca sa týka tých ukazovateľov, pri ktorých existujú objektívne externé dôvody ich neplnenia, ktoré nebolo možné priamo ovplyvniť zo strany riadiaceho orgánu pre OP KŽP alebo sprostredkovateľských orgánov, a ktoré v čase prípravy a schvaľovania operačného programu nebolo možné predvídať. Účelom navrhovanej zmeny je eliminovať riziko nezískania výkonnostnej rezervy. Návrh zmeny OP KŽP vychádza z aktuálneho stavu implementácie, pričom reflektuje na externé faktory, ktoré nebolo možné zohľadniť pri pôvodnom návrhu ukazovateľov výkonnostného rámca (ako sú legislatívne zmeny, metodické východiská, či zmena ekonomického prostredia).
Do finančného plánu OP KŽP boli premietnuté zmeny vyplývajúce z presunu disponibilných zdrojov z PO 2 do PO 1 za účelom posilnenia aktivít zameraných na sanáciu environmentálnych záťaží. Ide o zdroje pôvodne určené na podporu aktivity zameranej na rekultiváciu uzavretých úložísk a opustených úložísk ťažobného odpadu (v súlade s princípom „znečisťovateľ platí“). Finančné prostriedky sa  presúvajú do obsahovo podobnej aktivity - sanácie environmentálnych záťaží v rámci PO 1, pričom primárne by sa mali použiť na sanáciu environmentálnej záťaže v lokalite Vrakuňa, za sanáciu ktorej nesie zodpovednosť štát. 
Navrhovaná úprava finančného plánu vyplýva z analýzy aktuálneho stavu implementácie PO 3, špecifického cieľa (ŠC) 3.1.1. a ŠC 3.1.3. Úprava sa týka indikatívneho rozdelenia národného spolufinancovania. Nakoľko v zmysle Stratégie financovania EŠIF na programové obdobie 2014 – 2020 je intenzita financovania zo súkromných zdrojov vo väčšine prípadov vo výške 5 % a v zmysle  kapitoly 2.3 OP KŽP patria zložky integrovaného záchranného systému, združenia fyzických alebo právnických osôb a neziskové organizácie poskytujúce všeobecne prospešné služby medzi oprávnených prijímateľov, bolo potrebné v rámci finančného plánu upraviť výšku výdavkov na národné súkromné zdroje pre PO 3, nakoľko v súčasnosti je vo výške 0 €.

Zároveň sa v texte OP KŽP vykonávajú aj ďalšie zmeny vyplývajúce z pripomienok Európskej komisie EK vznesených k zmene prvkov OP KŽP schvaľovanej rozhodnutím RO a k Výročnej správe o vykonávaní OP KŽP za rok 2016, ako aj zmeny vyplývajúce zo súčasného stavu implementácie operačného programu a z procesu prípravy Výročnej správy o vykonávaní OP KŽP za rok 2017, zo zmien právnych predpisov a ďalšie formálne úpravy textu.

	3. Ciele a výsledný stav

	Cieľom predmetnej zmeny OP KŽP je vytvoriť vhodné podmienky pre čo najefektívnejšie využitie finančných prostriedkov programu a dosiahnutie jeho cieľov. 
Keďže hlavným cieľom a predmetom navrhovanej zmeny OP KŽP je na základe aktualizácie čiastkových cieľov ukazovateľov výkonnostného rámca zvýšiť možnosti získania výkonnostnej rezervy (vo výške 6 % z alokácie PO) tam, kde to súčasný vývoj implementácie PO umožňuje, a vďaka ktorej by mohol byť podporený väčší počet projektov zameraných na ochranu životného prostredia,  v konečnom dôsledku bude táto zmena pozitívne, aj keď len nepriamo, vplývať na životné prostredie.
Presun disponibilných zdrojov z PO 2 do PO 1 vo výške 34 085 729 € za zdroje Kohézneho fondu a presun prislúchajúcej časti 6 015 129 € za národné verejné zdroje (štátny rozpočet) riadiaci orgán realizuje za účelom posilnenia aktivít zameraných na sanáciu environmentálnych záťaží. V oboch aktivitách je v súlade so stratégiou financovania určená intenzita pomoci vo výške 85 % zo zdroja EÚ a 15 % zo zdroja ŠR. Uvedeným presunom dochádza k zmene miery spolufinancovania v rámci PO 1, kde z pôvodnej hodnoty 80,00 % sa táto zvýši na 80,11 %. Zmena nemá vplyv na rozdelenie finančných prostriedkov národných verejných alebo národných súkromných zdrojov. Avšak, aj pri tejto zmene, ktorá umožní sanáciu väčšieho počtu environmentálnych záťaží, sa očakáva pozitívny vplyv na životné prostredie, aj keď len nepriamy.
Predmetom zmeny finančného plánu OP KŽP v rámci PO 3 je zosúladenie finančného plánu s textovou časťou operačného programu (typom oprávnených prijímateľov), a teda presun časti  národných verejných zdrojov do národných súkromných zdrojov vo výške 3 069 428 €. Uvedená zmena v rámci PO 3 bude mať za následok  zníženie sumy národných verejných zdrojov z hodnoty 46 041 421 € na hodnotu 42 971 993 € a zvýšenie sumy národných súkromných zdrojov z hodnoty 0 € na hodnotu 3 069 428 €. Uvedenou zmenou nedôjde k zmene miery spolufinancovania PO 3, ani k zmene miery spolufinancovania na úrovni jednotlivých projektov. 
Nárok na spolufinancovanie z národných súkromných zdrojov v rámci PO 3 vyplýval z textu 
OP KŽP už od jeho schválenia (keďže oprávnenými prijímateľmi sú aj subjekty súkromného sektora), ale nebol v rámci finančného plánu vyčíslený. Keďže subjekty súkromného sektora sú oprávnenými prijímateľmi, ich možnosť čerpania finančných zdrojov OP KŽP, ako aj povinnosť spolufinancovania z vlastných (súkromných) zdrojov, už existovala od počiatku implementácie 
OP KŽP (keďže vznikla už schválením OP KŽP). V rámci OP KŽP ide teda o formálnu úpravu, t.j.  zosúladenie textových a číselných údajov OP KŽP.
Vykonané úpravy OP KŽP nemajú za dôsledok zmenu obsahového zamerania, špecifických cieľov, ani výsledkov operačného programu. Predmetným návrhom síce dochádza k vypusteniu jedného špecifického cieľa v PO 2, avšak nedochádza k podstatnej zmene obsahového zamerania aktivít operačného programu, keďže finančné prostriedky sa presúvajú na obsahovo podobnú aktivitu sanácie environmentálnych záťaží v rámci PO 1, ktorá je v zodpovednosti MŽP SR, resp. ďalších príslušných ministerstiev, vrátane sanácie konkrétnej záťaže nachádzajúcej sa v lokalite Vrakuňa. 

	4. Dotknuté subjekty

	Keďže predmetná zmena OP KŽP sa týka všetkých prioritných osí (okrem PO 5 Technická pomoc) dotknutými subjektmi sú všetky subjekty vystupujúce ako aktuálni, resp. potenciálni oprávnení prijímatelia vo vzťahu k aktivitám, ktorých sa navrhované zmeny týkajú. 
Zároveň, v súlade s princípom partnerstva možno za dotknuté subjekty považovať aj subjekty, ktoré sú prostredníctvom nimi nominovaných zástupcov zastúpené v Monitorovacom výbore pre OP KŽP.

	5. Alternatívne riešenia

	Alternatívne riešenia nie sú predkladané.
Vzhľadom na procesné náležitosti súvisiace so zmenou operačných programov (konzultácie s EK, zadávanie do elektronického systému na výmenu dokumentov s EK - SFC2014, schvaľovanie Monitorovacím výborom a EK) sa predmetná zmena OP KŽP navrhuje v jednom variantom riešení.
V porovnaní s nulovým variantom (t. j. so situáciou, kedy by navrhovaná zmena OP KŽP nebola vykonaná, a teda hodnoty dotknutých ukazovateľov výkonnostného rámca by ostali pôvodné) predstavuje navrhovaná úprava ukazovateľov výkonnostného rámca, ako aj realokácia disponibilných finančných prostriedkov z PO 2 do PO 1, riešenie napomáhajúce nielen finančnej implementácii OP KŽP v podobe zvýšenia výkonnosti jednotlivých prioritných osí, ale aj jeho vecnej (fyzickej) implementácii, orientovanej na aktuálne a naliehavé potreby na národnej úrovni, a dosahovaniu cieľov.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	

	7. Transpozícia práva EÚ 

	

	

	8. Preskúmanie účelnosti**

	

	* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. 
** nepovinné

	

	9. Vplyvy navrhovaného materiálu

	Vplyvy na rozpočet verejnej správy
	☒	Pozitívne
	☐	Žiadne
	☐	Negatívne

	    z toho rozpočtovo zabezpečené vplyvy
	☐	Áno
	☐	Nie
	☐	Čiastočne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP
	☐	Pozitívne
	☒	Žiadne
	☐	Negatívne

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☒	Pozitívne
	☐	Žiadne
	☐	Negatívne

	Vplyvy na informatizáciu
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne



	10. Poznámky

	Hlavným cieľom a predmetom navrhovanej zmeny OP KŽP je úprava hodnôt čiastkových cieľov ukazovateľov výkonnostného rámca pre rok 2018, ako aj realokácia disponibilných prostriedkov z PO 2 do PO 1. Pri týchto zmenách operačného programu sa predpokladá nepriamy pozitívny vplyv na životné prostredie.
Navrhovaná zmena OP KŽP spočíva aj v úprave finančného plánu OP KŽP vo vzťahu k PO 3, na základe ktorej dôjde k zníženiu potreby na  zabezpečenie spolufinancovania z národných verejných zdrojov (zo štátneho rozpočtu) o 3 069 428 € oproti pôvodnému predpokladu. Táto zmena v rámci predkladaného materiálu má pozitívny vplyv na rozpočet verejnej správy.
V tejto súvislosti zároveň v rámci úpravy finančného plánu OP KŽP dochádza k zvýšeniu sumy národných súkromných zdrojov o 3 069 428 € v rámci spolufinancovania prioritnej osi 3 Podpora riadenia rizík, riadenia mimoriadnych udalostí a odolnosti proti mimoriadnym udalostiam ovplyvneným zmenou klímy. Zmena vyplýva z toho, že oprávnenými prijímateľmi v rámci špecifického cieľa 3.1.1 Zvýšenie úrovne pripravenosti na zvládanie mimoriadnych udalostí ovplyvnených zmenou klímy a špecifického cieľa 3.1.3 Zvýšenie efektívnosti manažmentu mimoriadnych udalostí ovplyvnených zmenou klímy sú aj subjekty súkromného sektora, a to združenia fyzických alebo právnických osôb, zložky integrovaného záchranného systému, neziskové organizácie poskytujúce všeobecne prospešné služby. Uvedenou zmenou však nedochádza k žiadnemu vplyvu na tieto subjekty, keďže ich povinnosť spolufinancovania projektov z vlastných, t. j. súkromných, zdrojov existovala už od samotného schválenia operačného programu a vyplýva zo Stratégie financovania EŠIF na programové obdobie 2014 – 2020. Predmetnou zmenou OP KŽP sa teda nezavádza žiadna nová povinnosť vo vzťahu k subjektom súkromného sektora, keďže táto je stanovená na národnej úrovni predmetným dokumentom – stratégiou schválenou uznesením vlády SR č. 658 zo dňa 13. novembra 2013. Navrhovanou zmenou dochádza teda iba k odstráneniu nesúladu medzi typom oprávneného prijímateľa a typom zdrojov spolufinancovania v rámci národných zdrojov.

	11. Kontakt na spracovateľa

	Ministerstvo životného prostredia Slovenskej republiky, sekcia environmentálnych programov a projektov, odbor riadenia programov, stanislav.kulla@enviro.gov.sk

	12. Zdroje

	Návrh „Zmena Operačného programu Kvalita životného prostredia (verzia 7)“ bol predmetom zisťovacieho konania podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej len „zákon“). V rámci zisťovacieho konania bolo oznámenie o strategickom dokumente s celoštátnym dosahom spolu s návrhom upraveného znenia OP KŽP – verzia 7 v režime sledovania zmien podľa § 6 ods. 1 zákona zverejnené  dňa 03. 05. 2018 na webovom sídle MŽP SR www.minzp.sk, operačného programu www.op-kzp.sk, ako aj prostredníctvom Informačného portálu MŽP SR www.enviroportal.sk dňa 02. 05. 2018. O zverejnení uvedeného oznámenia, ako aj o spôsobe a termíne na zaslanie stanoviska k nemu, bola informovaná taktiež široká verejnosť, a to prostredníctvom informácie publikovanej v hromadnom informačnom prostriedku celoštátneho charakteru – denníku SME, dňa 03. 05. 2018. Zo zisťovacieho konania bolo vydané rozhodnutie zo dňa 24. 5. 2018. Dokumentácia zo zisťovacieho konania je sprístupnená na Informačnom portáli MŽP SR: http://enviroportal.sk/sk/eia/detail/zmena-operacneho-programu-kvalita-zivotneho-prostredia-verzia-7-
Návrh „Zmena Operačného programu Kvalita životného prostredia (verzia 7)“ bol v súlade s princípom partnerstva predložený na 5. zasadnutie Monitorovacieho výboru pre OP KŽP dňa 29. 05. 2018, na ktorom bol monitorovacím výborom schválený.

	13. Stanovisko Komisie pre posudzovanie vybraných vplyvov z PPK

	Predbežné pripomienkové konanie k doložke vplyvov sa uskutočnilo v dňoch 4. 6. – 11. 6. 2018. Stála pracovná komisia legislatívnej rady vlády Slovenskej republiky na posudzovanie vybraných vplyvov (ďalej len „Komisia“) zaslala k doložke stanovisko č. 119/2018 zo dňa 11. 6. 2018. V jeho závere sa uvádza, že Komisia vyjadruje nesúhlasné stanovisko s  materiálom predloženým na predbežné pripomienkové konanie s odporúčaním na jeho dopracovanie podľa pripomienok Komisie. Zároveň Komisia uplatnila k doložke pripomienky a odporúčania, týkajúce sa  analýzy vplyvov na rozpočet verejnej správy.
Úvodom Komisia vzala na vedomie konštatovanie predkladateľa, že predložený materiál bude mať pozitívne vplyvy na rozpočet verejnej správy v súvislosti navrhovanou zmenou finančného plánu Operačného programu Kvalita životného prostredia v rámci prioritnej osi  3, na základe ktorej dôjde k zníženiu potreby na zabezpečenie spolufinancovania z národných verejných zdrojov (zo štátneho rozpočtu) v celkovej sume 3 069 428 eur za roky 2018 až 2023 oproti pôvodnému predpokladu.
Následne Komisia vzniesla k doložke vybraných vplyvov a analýze vplyvov na rozpočet verejnej správy tieto pripomienky:
V tabuľke č. 1 analýzy vplyvov na rozpočet verejnej správy do riadkov „Výdavky verejnej správy celkom, v tom: za každý subjekt verejnej správy / program zvlášť“, „Financovanie zabezpečené v rozpočte“, „Financovanie zabezpečené v rozpočte, v tom: za každý subjekt verejnej správy / program zvlášť“ a „Rozpočtovo nekrytý vplyv / úspora“ je potrebné doplniť sumy úspor výdavkov v jednotlivých rokoch tak, aby bolo zrejmé, ktorej kapitoly štátneho rozpočtu sa táto úspora týka. Dodatočne doplnené posledné štyri riadky v tabuľke č. 1, a to „- vplyv na ŠR“, „spolufinancovanie“, „- vplyv na obce“ a „- vplyv na vyššie územné celky“ nie je potrebné uvádzať.
Z formálneho hľadiska Komisia uviedla, že ak materiál má pozitívne vplyvy na rozpočet verejnej správy, potom sa v časti 9. Vplyvy navrhovaného materiálu doložky vybraných vplyvov rozpočtová zabezpečenosť vplyvov neoznačuje.
Všetky vyššie uvedené požiadavky Komisie boli akceptované a zapracované do doložky vybraných vplyvov a do analýzy vplyvov na rozpočet verejnej správy.






